OpenLLM-France/wikimedia huggingface dataset:
# Maria Clemencia Herrera

Maria Clemencia Herrera Nemrayema (Kolonbia, 1968) Amazoniako huitoto etniako indigena da, aktibista, lideresa. Herri indigenen antolaketa eta politika prozesuak babesten egindako ibilbide luzeagatik ezaguna.

## Biografia

Maria Clemenciak hainbat urtez lan egin du bere komunitatearen balioa nabarmentzeko eta ekarpen handiak egiteko. Emakume indigenei eskaini die bere ibilbide profesionalaren zatirik handiena, eta Kolonbiako Amazoniari; Latinoamerikako eta Karibeko Biodibertsitateari buruzko Emakume Indigenen Sarea osatzen du duela hogei urtetik; ingurumena babesteko eta kontserbatzeko, eta klima-aldaketa arintzeko eta horretara egokitzeko politikak eta programak sustatu ditu.
2002tik, Latinoamerika eta Karibeko Herri Indigenen Garapenerako Funtsaren (FILAC) Zuzendaritza Kontseiluko kidea da. Gainera, Amazonia Kolonbiarraren Herri Indigenen Erakunde Nazionalaren (OPIAC) Kolonbiako Amazoniako lidergorako eta gobernagarritasunerako Prestakuntza Politikorako Eskola sortu eta koordinatzen du, non Amazoniako oihana babesteko lider gazteak prestatzen diren.
Gainera, Emakumea, Tejer eta Saberes Kultur Etxe Ekologikoaren (MUTESA) zuzendaria da. Erakunde indigena horrek enpresa-sustapena bultzatzen du, eta Kolonbian gatazkaren biktima diren emakumeek egindako Amazoniako janaria eta artisautza ditu ardatz.

## Sariak

* 2019an Bartolomé de las Casas nazioarteko sari garrantzitsua jaso zuen Amazonia defendatzeagatik

## Erreferentziak

* ↑ «Indígena colombiana gana importante premio internacional por defender el Amazonas» La Nota Positiva 2020-07-24 (Noiz kontsultatua: 2021-01-13).
* ↑ «Clemencia Herrera: soñar con la universidad indígena para la Amazonía» Noticias ambientales 2020-12-16 (Noiz kontsultatua: 2021-01-13).
* ↑ Press, Europa. (2020-07-23). «La activista indígena colombiana María Clemencia Herrera Nemeraya, Premio Bartolomé de las Casas» www.europapress.es (Noiz kontsultatua: 2021-01-13).

## Kanpo estekak

* Maria Clemencia Herrera bere ekintzaile ibilbideaz hitz egitenYoutube, 2020
* Maria Clemencia Herrerari elkarrizketa "Covid 19k Herri indigenen pobrezia ageria utzi zuen 2020.04.23
* Maria Clemencia Herrerari elkarrizketa "La Amazonía está en peligro, porque quieren vender hasta el oxigeno" DV, 2007.03.14
* Datuak: Q104804825
# Maria Cristina hotela

Maria Cristina hotela Donostia hiriko Erdialdean kokatzen da. Argentinar Errepublikaren pasealekuko 4. zenbakian dago, gainera Okendo plaza eta Okendo eta Santa Katalina kaleek ere inguratzen dute. Alboan Victoria Eugenia Antzokia du.
1912an Belle Époque garaian inauguratu zen eta Donostiako Zinemaldira datozen zinema izarren ostatu nagusia izan ohi da. Bertan Bette Davis, Leon Trotski, Mata Hari, Maurice Ravel, Audrey Hepburn, Alfred Hitchcock, Steven Spielberg edota Mick Jagger bezalako pertsonaia ospetsuek ostatu hartu izan dute.
1936ko uztailaren 21etik aurrera, estatu kolpearen aldeko indar eskuindarrak hotelean gotortu ziren Errepublikaren kontra, eta hiru egun iraun zuten bertan, harik eta Errepublikaren aldeko milizianoek azpiratu zituzten arte.

## Iruditegia

1915. urtean prentsa gehigarri batean argitaratu zen artikulu bat publikoari zabaltzeko hiriaren hotel berria:
* Maria Cristina Hotela bista orokorra1915
* Maria Cristina Hotelaren jatetxea1915
* Maria Cristina Hotelaren barne galeria 1915
* Maria Cristina hotelaren American bar 1915]
* Maria Cristina Hotelaren logela1915
Gaur egun.
* Ezkerraldean Maria Cristina hotela, eskuinaldean berriz Victoria Eugenia antzokia ikus daiteke.

## Bibliografia

* Suplemento Revista Internacional. Las Maravillas de España : San Sebastián, residencia real. Viuda de Tasso. Barcelona, 1915, p.7 - Las Maravillas de España : San Sebastián, residencia real. Udal Liburutegi Sarearen Liburutegi Digitala Maravillas de España
* Gómez Beldarrain, Laurentino (2012), Turismo y hoteles en la tarjeta postal: Donostia-San Sebastián, Gipuzkoa., Donostia, Idazti, 2012.

## Kanpo estekak

* Maria Cristina hoteleko webgune ofiziala
* Datuak: Q3034424
* Multimedia: Hotel María Cristina / Q3034424
# Malba beteak

Malba beteak (Turkieraz: turkieraz: Ebegümeci sarması, hebreeraz: עלי חלמית ממולאים‎, (Aley Ḥalmith Meemou'laim) malba hosto beteez egiten den jaki baten izen generikoa da. Hostoak arkume haragiz eta arrozaz betetzen dira. Gutxitan, arroza hutsa eraman dezakete. Dolma mota bat dira.
Malba hostoak bete gabe ere jan ohi dira Ekialde hurbilean.
Jakia oso ezaguna da Turkian, Israelen, Libanon, Sirian eta Palestinan, baina baita Balkanetan ere, bereziki Bosnian-Herzegovinan, non patata-purearekin eta jogurtarekin zerbitza daitezkeen.

## Ikus gainera

* Arabiar gastronomia

## Erreferentziak

* 1 2 (Ingelesez) Shaw, Hank. (2010-04-04). «Foraging for Mallow» Hunter Angler Gardener Cook (Noiz kontsultatua: 2023-11-15).
* ↑ 23 Palestine main dishes The special main dishes recipes. The special main dishes recipes - a gift from the Palestinians for Malaysians. Cinta Gaza Malaysia.

## Kanpo estekak

* Datuak: Q16951552
# Malaysiaren banaketa administratiboa

Malaysiaren banaketa administratiboa 13 estatuz (negeri) eta hiru barruti federalez (wilayah persekutuan) osatua dago. Hamaika estatu Malaysiar penintsulan kokatuak daude eta bi Borneo uhartean.

## Mendebaldeko Malaysia, malaysiar penintsulan

* Estatuak (hiriburua parentesi artean):
** Johor sultanerria (Johor Bahru)
** Kedah sultanerria (Alor Star)
** Kelantan sultanerria (Kota Bharu)
** Pahang sultanerria (Kuantan)
** Perak sultanerria (Ipoh)
** Selangor sultanerria (Shah Alam)
** Terengganu sultanerria (Kuala Terengganu)
** Negeri Sembilan erreinua (Seremban)
** Perlis erreinua (Kangar)
** Melaka (Bandar Melaka)
** Pulau Pinang (George Town)
* Barruti federalak (edo Lurralde federalak):
** Putrajaya
** Kuala Lumpur

## Ekialdeko Malaysia, Borneo uhartean

* Estatuak (hiriburua parentesi artean):
** Sabah (Kota Kinabalu)
** Sarawak (Kuching)
* Barruti federala (edo Lurralde federala):
** Labuan (Bandar Labuan)

## Estatistikak

Iturria: National Census 2000, Department of Statistics Malaysia. Putrajaya data is for 2004.

## Ikus, gainera

* Malaysia

## Kanpo estekak

* Datuak: Q15623253
* Multimedia: Subdivisions of Malaysia / Q15623253
# Malaysiera

Malaysiera (malaysieraz: Bahasa Melayu; jawi alfabetoan: بهاس ملايو) hego-ekialdeko Asiako hizkuntza da, austronesiar familiaren malaysiar-polinesiar adarrekoa. Malaysiako penintsula, Sumatra, Borneo, Filipinak, Thailandiako hegoaldea eta uharte txiki anitzetako lehen hizkuntza da (15 milioi inguru) eta bigarren hizkuntza Ekialdeko Malaysian eta Indonesian; leku horietan denetan indiar, txinatar eta europar merkatarien harremanetarako hizkuntza da. Malaysieraren hiru idazkera erabiltzen dira: bi latindar, Indonesian bata eta Malaysian bestea, eta jawi deituriko arabiar alfabetoa (Malakan eta Sumatran).
Malaysiera Malaysia eta Bruneiko hizkuntza ofiziala da eta Singapurko lau hizkuntza ofizialetako bat. Ekialdeko Timorren ere erabiltzen da. Indonesia, Malaysia eta Bruneiren arteko akordio baten arabera, Bahasa Riau estandar ofiziala da, Riau uhartedian hitz egiten den dialektoa hain zuzen ere. Malaisiera eta indonesiera (Bahasa Indonesia) hizkuntzen arteko ezberdintasunak ez dira oso handiak, euskalkien artean daudenen antzekoak baino ez.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016/08/29 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Malaysiera. ethnologue.com (Noiz kontsultatua: 2016-08-29).
* ↑ 38. araua - Munduko estatu-izenak, herritarren izenak, hizkuntza ofizialak eta hiriburuak. Euskaltzaindia (Noiz kontsultatua: 2011-6-25).
* ↑ 53. araua - Munduko estatuetako hizkuntza ofizialak. Euskaltzaindia (Noiz kontsultatua: 2011-6-25).
* ↑ Malaysiera. pmb.ldd.fr (Noiz kontsultatua: 2016-08-29).

## Kanpo estekak

* Datuak: Q9237
* Multimedia: Malay language / Q9237
# Malba

Malba edo ziguina Malva, Alcea eta Altheae generotako landareen izen arrunta da, dituen lore ikusgarriengatik ezaguna.
Ohikoenak honako hauek dira:
* Malba arrunta edo ziguina (Malva sylvestris)
* Malba gorria (Alcea rosea)
* Malba zuria (Altheae officinalis)

## Kanpo estekak

* Datuak: Q65217051
# Malaysiar herria

Malaysiar herria (malaysieraz: Orang Melayu, jawi: اورڠ ملايو) hego-ekialdeko Asiako talde etnolinguistikoa da, batez ere Malaysiako penintsulan, ekialdeko Sumatran eta Borneoko itsasalden bizi dena. Larru horixkakoak edo beltzaranak dira, txikiak, hazpegiz mongoliarren eitekoak, eta ile beltz leuna dute. Austronesiar (malaysiar-polinesiar) familiako hizkuntzak erabiltzen dituzte.

## Historia

Malaysiar herriak, seguruenik, Borneoko kostaldean du bere jatorria. Duela 1.500 urte hedatzen hasi ziren eta gaur egun Malakan (% 53) eta Indonesian (Sumatra, Java, Madura, Bali, Sumbawa, Flores) bizi dira batez ere; halaber, Malaysia eta Filipinetako uharte guztietara iritsi ziren, bertako biztanleria barnealdera bazterreratuz. Malaiarrak finkatu diren tokietako herrien kulturak eragin handia izan du berean (Siam, Java eta Sumatrakoak gehienbat). Indiaren eragina ere handia izan da, eta hinduismoa asko zabaldu zen malaysiarren artean, harik eta XV. mendean musulman egin ziren arte. Malaysiar gehienak nekazariak dira eta herrixketan bizi dira, habe gainean eraikitako etxeetan.Malaysiako penintsulan nekazaritzako gai garrantzitsuena arroza da; bestalde hango kautxu ekoizpena munduko lehenetarikoa da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016/08/30 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Population by sex, ethnic group and age, Malaysia,2010. epu.gov.my (Noiz kontsultatua: 2016-08-30).
* ↑ Kewarganegaraan, Suku Bangsa, Agama dan Bahasa Sehari-hari Penduduk Indonesia - Hasil Sensus Penduduk 2010. Badan Pusat Statistik ISBN 978-979-064417-5..
* ↑ Thailand. joshuaproject.net (Noiz kontsultatua: 2016-08-30).
* ↑ Singapore. joshuaproject.net (Noiz kontsultatua: 2016-08-30).
* ↑ Brunei. joshuaproject.net (Noiz kontsultatua: 2016-08-30).

## Kanpo estekak

* Datuak: Q142702
* Multimedia: Malay people / Q142702
# Malberg (Altenkirchen)

Malberg Alemaniako udalerria da. Renania-Palatinatua estatuan kokatuta dago, [[Altenkirchen (barrutia)|Westerwaldeko Altenkirchen]] barrutian. 2014an 990 biztanle zituen 4,31 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q642849
* Multimedia: Malberg (Westerwald) / Q642849
# Mercedes Viguera

Mercedes Viguera Videa (Bilbo, 1908ko urtarrilaren 30 - ?) Emakume Abertzale Batzaren kidea izan zen. Maistra ikasi zuen Bilboko Eskola Normalean.

## Biografia

Bilbon jaio zen, 1908ko urtarrilaren 30ean, bere aita Pedro Maria Viguera eta ama Mercedes Videa ziren. Irakasle ikasketak Bilboko Eskola Normalean egin zituen, 1922tik aurrera. Bilboko Emakume Abertzale Batzan afiliatu zen, bere familiako beste emakume batzuk bezala, zuzendaritzako militanteen artean aurkituz. 1931eta 1935 urteen artean, EABko bozeramalea izan zen junta ezberdinetan.
Etxez etxe ibili zen Euzko Ikastola Batzari laguntzeko, Ventura Kareaga eta Concepcion Gangoiti irakasleekin batera.

## Erreferentziak

* ↑ «LA REPÚBLICA DE LAS MILITANTES» Iñaki Anasagasti (Noiz kontsultatua: 2021-02-01).
* ↑ «Mercedes Viguera Videa» Euskomedia (Noiz kontsultatua: 2017-03-24).

## Bibliografia

* Begoña Bilbao, Gurutze Ezkurdia, Karmele Perez Urraza, Josu Chueca: "EMAKUMEAK Hitza eta Bizitza". Euskal Herriko Unibertsitatea, 2012 , 272.or.
* Ugalde Solano, Mercedes: "Mujeres y nacionalismo vasco: génesis y desarrollo de Emakume Abertzale Batza (1906-1936)" Euskal Herriko Unibertsitatea, 1993, 495. or.

## Kanpo estekak

* Datuak: Q29021733
# Mercedes Umaña

Mercedes Umaña El Salvadorko Usulután departamenduko udalerri bat da. 2007ko erroldaren arabera 13092 biztanle zituen.

## Erreferentziak

* ↑ (Gaztelaniaz) Dirección General de Estadística y Censos. (2007). (pdf) VI Censo de Población y V de Vivienda 2007. (Noiz kontsultatua: 2020-05-05).

## Kanpo estekak

* Datuak: Q935743
# Mercedes Vila

Mercedes Vila Juárez, (Madril, 1975) fisikari eta ikerlari espainiarra da. 2017an, laborategiko haragia egiteko helburuarekin, eta Iñigo Charolarekin batera, BioTech Foods lantegia sortu zuen; enpresaren egoitza nagusia Donostian dago.

## Biografia

Zientzia Fisikoetan lizentziaduna da Madrilgo Unibertsitate Autonomoan, eta Materialen Fisikan doktorea 2003ko abendutik. Doktoratu ondoko 5 urteko esperientzia egin zuen atzerrian, IEF Marie Curie Action batek finantzatuta, eta zenbait ikerketa-programa nazional, biomaterialen gainazalen estaldurak eta funtzionalizazioak garatzeko.
2008an, "Ramón y Cajal Ikertzaile" gisa sartu zen Madrilgo Unibertsitate Konplutentseko Farmazia Fakultatean, Nanomedikuntzan eta Medikuntza Birsortzailean ospe handiena duen Europako taldeetako batean, ERG-Marie Curie Action (2008-2010) baten finantzaketarekin. Aldi horretan, hezur-masaren galera berreraikitzeko materialak garatu zituen, eta, horren bidez, zenbait lesio eta patologia (hezurretako minbizia edo osteoporosia, esaterako) dituzten gaixoen bizi-kalitatea hobetu nahian.
Bere ondorengo lanak grafeno oxidoan oinarritutako nanopartikulen diseinuan eta aplikazioetan oinarritu dira, tumoreen hipertermiarako bektore gisa, gainazalen eta zelulen arteko elkarrekintzak ulertzeko, eta hazkunde zelularraren estimulazioa aztertzeko, nanohodien eta karbonoan oinarritutako beste sistema batzuen gaineko kanpoko estimulu fisikoak erabiliz.
2010eko azaroan, beste lau zientzialarirekin batera (Isabel Lastres Becker, Ana Briones Alonso, Elena Ramírez Parra eta María Antonia Herrero), L'Oreal – UNESCO saria jaso zuen, "Por las mujeres en la Ciencia", 15000 €-ko zuzkidurarekin. Sari horren bidez, 40 urtetik beherako emakumeek egiten duten ikerketa-lana saritu nahi da, emakumeak zientzian duen papera babesteko, aintzatesteko eta lana eta familia bateragarri egiten laguntzeko.
2013an, Aveiroko Unibertsitatean (Portugal) sartu zen berriro ikertzaile nagusi gisa, eta Nanomedikuntzako laborategiko koordinatzaile kargua bete zuen. 2015ean, irakasle gonbidatu gisa Aveiroko Unibertsitatean zuen afiliazioa mantenduz, Coating Technologies S.L.-CTECHnano enpresako zuzendari zientifiko gisa sartu zen industrian, eta bere hirugarren finantzaketa Marie Slodowska Curie Action izan zuen.
2017ko otsailean, BioTech Foods SL enpresa sortu zuen, ehun-ingeniaritzako teknikak erabiliz landutako haragia ikertu, garatu eta ekoizten duen konpainia aitzindaria.

## Sariak eta aitorpenak

* 2006 Marie Curie IntraEuropean Fellowship. Europar Batzordea
* 2008 Marie Curie Reintegración Grant. Europar Batzordea
* 2010 For Women In Science. L'Oreal Fundazioa-UNESCO
* 2017 Marie Curie Society & Enterprise. Europar Batzordea

## Erreferentziak

* ↑ https://irutxulo.hitza.eus/2023/06/30/laborategiko-haragia-donostiatik-mundura/
* ↑ «La investigación “se viste de Prada” | Cultura Biotec».
* ↑ https://elpais.com/sociedad/2010/11/18/actualidad/1290034810_850215.html
* ↑ https://biotech-foods.com

## Ikus, gainera

* BioTech Foods
* Laborategiko haragia

## Kanpo estekak

* (Ingelesez):Mercedes Vilaren publikazioak.
* Datuak: Q23011261
# Mercedes Zubikaray

Mercedes Zubikaray Subinas (Deba, Gipuzkoa, 1920ko abenduaren 17a – 1983ko otsailaren 9a) erraketista profesionala izan zen. Mercedes eta Merche izengoitiez kantxaratu zen. Aurrelari postuan jokatu zuen 14-15 urtez, 1940tik 1954-1955era, Katalunian, Kanarietan, Balearretan, Acapulcon eta Mexikon.

## Biografia

Erraketistak mundu guztian zehar maila profesionalean pilotan aritu ziren emakumeak izan ziren, 1917 eta 1980 artean. Emakume horien artean aurkitzen da Mercedes Zubikaray.
Erraketista profesionala izan zen. Urte luzez jardun zuen frontoietan jokatzen; Bartzelonako Principal-Palacen eta Deportivo Barcelona frontoietan, Santa Cruz Tenerifeko Tenerife frontoian, Mallorcako Balear frontoian, Acapulcoko Jai-Alain eta Mexikoko Colón eta Metropolitano frontoietan.
Mercedes Zubikaray ez ezik, beste hainbat erraketista sortu ziren Deban, hala nola: Nieves Cabanillas "Deva", Marcelina Zabala Aizpurua, Pilar Zabala Aizpurua, Josefa Egaña Urquiri eta Maria Teresa Egaña Urquiri.
2017ko abenduan "Raketistak lehen eta orain" erakusketa antolatu zuen Debako Udalak herriko erraketistak bistaratzeko eta haien ibilbidearen berri emateko asmoz.

## Erreferentziak

* ↑ «Mercedes Zubikaray Subinas Mercedes» datubasea.raketistak.eus (Noiz kontsultatua: 2023-01-06).
* ↑ «Erakusketa: Raketistak» www.deba.eus (Noiz kontsultatua: 2023-01-06).

## Kanpo estekak

* Apostando por ellas. Historia de las raquetistas
* Raketistak Lehen eta Orain. Dokumentala
* Emakume erraketistak. Erakusketa
* Erraketistak aitzindariak pilotaren munduan
* Datuak: Q116052659
# Mercedes Vieito

Mercedes Vieito Bouza (Habana, 1887 – Kuba, 1960) maistra eta kazetaria izan zen.

## Ibilbidea

José Vieito Freire eta Rosa Bouza Masedaren alaba, Somozetako etorkinak. Maistra aritu zen eta "La Aurora" eskola sortu zuen Luyanó auzoan lehen hezkuntzarako. Lehen artikuluak 1903an argitaratu zituen Galizia aldizkarian, "Rápidas" atalean, Zoraida goitizenarekin, 1905 arte iraun zuena. Galizian, Amerikako Galizia egunkarietan, Galiziako Heraldo de Galicia eta Galiziako Eco aldizkarietan parte hartzen jarraitu zuen, eta 1934ko zuzendari izan zen 1936an itxi zen arte. Somozasko La Aurora elkartean parte hartu zuen. 1924an Galizia bisitatu zuen.

## Bizitza pertsonala

1918an ezkondu zen José López Lópezekin, eta 4 seme-alaba izan zituen.

## Kanpo estekak

* "Mercedes Vieito. Maestra, periodista y amante de la justicia social" Álbum de Mujeres.
* Datuak: Q42911231
# Mercedes Villacián

María Mercedes Villacián Peñalosa (Gasteiz, 1935eko otsailaren 22a - ib., 2002ko abuztuaren 20a) arabar irakasle eta politikaria izan zen. 1979an Vital Kutxa zuzendu zuen.
1983an Juan Maria Ollora ordezkatu zuen Espainiako Diputatuen Kongresuan. 1986an Eusko Alkartasunaren alde egin eta eusko legebiltzarkide bilakatu zen.
# Masłów udalerria

Masłów Poloniako Gurutze Santuko voivoderriko landa-udalerri bat da, Kielce barrutian kokatuta. 85,55 km²ko azalera du eta 2017ko datuen arabera 10667 biztanle zituen.

## Kanpo estekak

* Udalaren webgunea
* Datuak: Q553392
ieaGurutze Santuko voivoderriko udalerriak :
# Masłowice udalerria

Masłowice Poloniako Lodzeko voivoderriko landa-udalerri bat da, Radomsko barrutian kokatuta. 115,97 km²ko azalera du eta 2017ko datuen arabera 4218 biztanle zituen.

## Kanpo estekak

* Datuak: Q2460380
* Multimedia: Gmina Masłowice / Q2460380
ieaLodzeko voivoderriko udalerriak :
# Mata Grande

Mata Grande Brasilgo udalerri bat da, Alagoas estatuan kokatua. 21.844 biztanle ditu 914,726 km²ko eremuan.

## Ikus, gainera

* Alagoas

## Kanpo estekak

* Datuak: Q2027641
* Multimedia: Mata Grande / Q2027641
# Mata Roma

Mata Roma Brasilgo udalerri bat da, Maranhão estatuan kokatua. 17.090 biztanle ditu 548,414 km²ko eremuan.

## Ikus, gainera

* Maranhão

## Kanpo estekak

* Datuak: Q2012544
* Multimedia: Mata Roma / Q2012544
# Mata Verde

Mata Verde Brasilgo udalerri bat da, Minas Gerais estatuan kokatua. 9.113 biztanle ditu 227,539 km²ko eremuan.

## Ikus, gainera

* Minas Gerais

## Kanpo estekak

* Datuak: Q1755144
* Multimedia: Mata Verde / Q1755144
# Maszewo udalerria (Lubuszeko voivoderria)

Maszewo ( (Audio·info)) Poloniako Lubuszeko voivoderriko landa-udalerri bat da, Krosno Odrzańskie barrutian kokatuta. 214 km²ko azalera du eta 2017ko datuen arabera 2828 biztanle zituen.

## Kanpo estekak

* Udalaren webgunea
* Datuak: Q1915415
* Multimedia: Gmina Maszewo (powiat krośnieński) / Q1915415
ieaLubuszeko voivoderriko udalerriak :
# Mata Hari (1931ko filma)

Mata Hari, 1931ko George Fitzmaurice estatubatuarrak zuzendutako drama film bat da. Mata Hari espioiaren bizitzan arinki oinarritua dago. Greta Garbo, Ramon Novarro, Lewis Stone eta Lionel Barrymore aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
1917, Lehen Mundu Gerra, Paris, Mata Hari dantzari erakargarria hirian bizi eta alemaniarren aldeko espioitza lanak burutzen ditu.

## Aktoreak

* Greta Garbo: Mata Hari
* Ramon Novarro: Alexis Rosanoff tenientea
* Lionel Barrymore: Serge Shubin jenerala
* Lewis Stone: Andriani
* C. Henry Gordon: Dubois
* Karen Morley: Carlotta
* Alec B. Francis: Caron maiorra
* Blanche Friderici: Ahizpa Angelica (edota Blanche Frederici)
* Edmund Breese: Espetxezaina
* Helen Jerome Eddy: Ahizpa Genevieve
* Frank Reicher: Sukaldari espioia

## Kanpo estekak

* IMDBko fitxa irakurgai (Ingelesez)
* Datuak: Q666084
* Multimedia: Mata Hari (1931 film) / Q666084
# Maszewo udalerria (Mendebaldeko Pomeraniako voivoderria)

Maszewo ( (Audio·info)) Poloniako Mendebaldeko Pomeraniako voivoderriko landa-hiri udalerri bat da, Goleniów barrutian kokatuta. 210,35 km²ko azalera du eta 2017ko datuen arabera 8807 biztanle zituen.

## Kanpo estekak

* Udalaren webgunea
* Datuak: Q557408
ieaMendebaldeko Pomeraniako voivoderriko udalerriak :
# Mata (Rio Grande do Sul)

Mata Brasilgo udalerri bat da, Rio Grande do Sul estatuan kokatua. 4.698 biztanle ditu 311,883 km²ko eremuan.

## Ikus, gainera

* Rio Grande do Sul

## Kanpo estekak

* Datuak: Q960563
* Multimedia: Mata (Rio Grande do Sul) / Q960563
# Marcha Prima

Marcha Prima (frantsesez eta ofizialki: Marcheprime) Okzitaniako udalerri bat da. Administratiboki Frantziako Gironda departamenduan dago, Akitania Berria eskualdean. 2013an 3801 biztanle zituen.

## Demografia

Bilakaera demografikoa :
| 1962 | 1968 | 1975 | 1982 | 1990 | 1999 | 2007 |
| 892 | 947 | 1.256 | 1.388 | 2.420 | 3.486 | 3.801 |
| 1962tik aurrera: Kontaketa bikoitza barik |||||||

## Administrazioa

Alkateen zerrenda :
| Agintaldia | Alkatea | Alderdia |
| 1946-1958 | René Delest | |
| 1958-1965 | Gérard Delest | |
| 1965-1969 | Daniel Brettes | |
| 1969-1995 | Gaston Flament | PS |
| 1995-1997 | Serge Trut | RPR |
| 1997- | Serge Baudy | RDG |

## Erreferentziak

* ↑ Toponímia occitana

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q194288
* Multimedia: Marcheprime / Q194288
# Marchamalo

Marchamalo Guadalajarako udalerria da, Campiña de Guadalajara eskualdean dagoena.
2009ko urtarrilaren 1eko erroldaren arabera 5.252 biztanle zituen.

## Ikus, gainera

* Guadalajarako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1769777
* Multimedia: Marchamalo / Q1769777
# Marchamp

Marchamp Ain departamenduko udalerria da, Frantziako Auvernia-Rodano-Alpeak eskualdean.

## Ikus, gainera

* Ain departamenduko udalerrien zerrenda

## Kanpo estekak

* Datuak: Q542133
* Multimedia: Marchamp / Q542133
# Marchal

Marchal Granadako udalerria da, Guadix eskualdean dagoena.
2008ko urtarrilaren 1eko erroldaren arabera 402 biztanle zituen.

## Ikus, gainera

* Granadako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q581216
* Multimedia: Marchal, Granada / Q581216
# Marchagaz

Marchagaz Cáceresko probintziako udalerria da. Cácerestik 122 kilometrora dago. 2008ko erroldaren arabera 249 biztanle zituen 9 km²-ko azaleran.

## Ikus, gainera

* Cáceresko udalerrien zerrenda

## Kanpo estekak

* (Gaztelaniaz) Marchagazko Udalaren webgunea
* Datuak: Q1643628
* Multimedia: Marchagaz / Q1643628
# Matei

Matei Errumaniako udalerri bat da, Bistrița-Năsăud konderrian. biztanle ditu, kilometro koadroko azaleran banatuta.

## Herriak

Udalerrian honako herriak daude:

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q21493395
* Multimedia: Matei (surname) / Q21493395
# Mateiros

Mateiros Brasilgo udalerri bat da, Tocantins estatuan kokatua. 2.748 biztanle ditu 9.681,657 km²ko eremuan.

## Ikus, gainera

* Tocantins

## Kanpo estekak

* Datuak: Q1801064
* Multimedia: Mateiros / Q1801064